Fuaßboi

Fuaßboi is a Boispoatort, ba da zwoa Moschoftn mit'm Zui gegaoananda ontretn, mehr Tore ois da Gegna zua eazuin und so s'Spui zua g'winna. D'Spuizeit is iwlichaweis zwoamoi 45 Minutn, zuazuglich Nochspuizeit sowia gemafois Valängarung und/oda Ejfmetaschiessn. Oane Moschoft b'steht in da Regl as ejf Spuian, vo dena oans da Torwart is. Da Boi deaf mit'm ganzn Keapa g'spuit weadn mit Ausnahme da Arme und Hände; voawiagend wead ea mit'm Fuaß g'tretn. Nur da Torwart (innahoib vom eingna Strafraum) – bzw. d'Fejdspuia beim Oawuaf – deaffa den Boi mit'n Händn b'riahrn. Damit koana vo d'Spuia an Radau, g'nannt Foul, mocht, gibts no d'Schiri mit d'zwoa Heyfa an da Seitnlinie, d'wo eahm ozeing, wenn a Spuia im Obseits gschdondn is oda an sonsting Schmorrn g'mocht hot. As Abseits is dawei so schwaar zua vazäyn, dass des eh koa Sau kapiat, desweng lass'mas glei weg. Meah dazua und am Schbuifeyd findst unta Fuaßboiregeln. Fuaßboi wead eigntle in olle Länder fabriziert, vo dene d'meistn eahrane eigne Liga ham. Olle via Joahr treffens si dann zua d'Weyt- oda Eiropamoastaschoftn, wo se eahna Tschämpion damitteln. Zu d'bestn Fuaßballa vo da G'schicht ghern außa dem Brasiliana Pele unsa Kaisa, da Franz Beckenbauer, da Lothar Matthäus und unsa Tormo Sepp Maier, in Esterreich da "Hansiburli" Hans Krankl. Andane vo d'guadn Fuaßballa wärn no da Lionel Messi und da Cristiano Ronaldo. 2014 hod d'deitsche Fuaßboinationalmoschoft zuletzt wos g'wunna, nähmlich d'Wejdmoastaschoft in Brasilien. Dabei worn aa a baar Bayern wia da Bastian Schweinsteiger, da Philipp Lahm oda da Thomas Müller. In da heidign Zeit san d'bestn deitschn Fuaßballa alawei no da Thomas Müller, da Joshua Kimmich oda ois Toamo da Manuel Neuer. D'drei hom 2020 mim FC Bayern Minga d'Champions-League g'wunna. Tuniere Wejdmoastaschoftn, zum Beispui d'Wejtmoastaschaft 2006 in Deitschland Eiropamoastaschoft, zum Beispui de Europamastaschaft 2008 in Esterreich und da Schweiz Champions League UEFA-Cup Nationalmoschoftn Germany Deitsche Nationalmoschoft France Franzesische Nationalmoschoft Austria Esterreichische Nationalmoschoft Vareine Im Fuaßboi gibt 's vui Profivareine, oiso soiche, bei denen d'Spuia vom Varein angstöd san. D'Spuia wean oiso vom Varein dafia bezoit, doss bei dem Varein spuin und ned beiam ondan. 's gibt owa natirlich aa vui Freizeitmoschoftn, oiso soichane wo d'Spuia afoch nua in ira Freizeit Fuaßboi spuin und ian Lebnsuntahoit mid an ondan Beruf vadienan. Zu d'b'kanntestn Profivareine ghean unta ondarem: Deitschland FC Augschburg FC Bayern Minga FC Inglstod 1. FC Niamberg SpVgg Untahaching SSV Jahn Regensburg SV Wagga Burghausen TSV 1860 Minga Esterreich SK Rapid Wean FK Austria Wean Red Bull Soizburg FC Wacker Innsbruck SV Maddersburg LASK Linz Weana Spuat-Club Italien AC Mailand Inter Mailand SSC Neapel Spanien Real Madrid FC Barcelona Brasilien Coritiba Lign D'Vareine spuin donn in eanare Lign genganand. D'hechste Liga in Deitschland is d'deitsche Fuaßboi-Bundesliga, in Esterreich gibts aa a soichane Fuaßboi-Bundesliga. Oaganisationen d'FIFA is da wejdweite Fuaßboivaband d'UEFA is nua fia Eiropa zuaständig